CELEX: 32018L1028
Language: et
Date: 2018-07-19 00:00:00
Title: Komisjoni rakendusdirektiiv (EL) 2018/1028, 19. juuli 2018, millega parandatakse rakendusdirektiivi (EL) 2016/2109, millega muudetakse nõukogu direktiivi 66/401/EMÜ seoses uute liikide lisamisega ja botaanilise nimega Lolium x boucheanum Kunth (EMPs kohaldatav tekst)

20.7.2018   
            
            
               ET
            
            
               Euroopa Liidu Teataja
            
            
               L 184/7
            
         KOMISJONI RAKENDUSDIREKTIIV (EL) 2018/1028,
   19. juuli 2018,
   millega parandatakse rakendusdirektiivi (EL) 2016/2109, millega muudetakse nõukogu direktiivi 66/401/EMÜ seoses uute liikide lisamisega ja botaanilise nimega Lolium x boucheanum Kunth
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, (1) eriti selle artiklit 21a,
   ning arvestades järgmist:
   
               (1)
            
            
               Tehnilise vea tõttu komisjoni rakendusdirektiivis (EL) 2016/2109, (2) millega muudetakse nõukogu direktiivi 66/401/EMÜ, on direktiivi 66/401/EMÜ III lisast ekslikult välja jäetud joonealune märkus (1) kandes „Poaceae (Gramineae)“. Selle tulemusena ei ole liikmesriikidel enam võimalik lubada partii maksimaalset kaalu suurendada 25 tonni võrra, kui tarnija on saanud pädevalt asutuselt vastava loa.
            
         
               (2)
            
            
               Seepärast tuleks rakendusdirektiivi (EL) 2016/2109 asjaomast lisa vastavalt parandada.
            
         
               (3)
            
            
               Käesoleva direktiiviga ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Rakendusdirektiivi (EL) 2016/2109 muutmine
   Rakendusdirektiivi (EL) 2016/2109 lisa muudetakse vastavalt käesoleva direktiivi lisale.
   Artikkel 2
   Ülevõtmine
   1.   Liikmesriigid võtavad käesoleva direktiivi täitmiseks vajalikud õigus- ja haldusnormid vastu ja avaldavad need hiljemalt 31. detsembriks 2018. Nad edastavad kõnealuste õigus- ja haldusnormide teksti viivitamata komisjonile.
   Nad kohaldavad neid norme alates 1. jaanuarist 2019.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad viivitamata komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.
   Artikkel 3
   Jõustumine
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
   Artikkel 4
   Adressaadid
   Käesolev direktiiv on adresseeritud liikmesriikidele.
   
      Brüssel, 19. juuli 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT 125, 11.7.1966, lk 2298.
   
      (2)  Komisjoni 1. detsembri 2016. aasta rakendusdirektiiv (EL) 2016/2109, millega muudetakse nõukogu direktiivi 66/401/EMÜ seoses uute liikide lisamisega ja botaanilise nimega Lolium x boucheanum Kunth (ELT L 327, 2.12.2016, lk 59).
   
      LISA
      Komisjoni rakendusdirektiivi (EL) 2016/2109 lisa punktis 2, millega muudetakse nõukogu direktiivi 1966/401/EMÜ III lisa, asendatakse tabeli esimeses veerus kanne „Poaceae (Gramineae)“ järgmise kande ja joonealuse märkusega:
      
         „Poaceae (Gramineae)
             (1)